mteb/NusaParagraphEmotionClassification huggingface dataset:
Ancene sing jenenge pengalaman sing marakno isin iku mesti ono nang uripe wong. Contohne koyok koncoku sing keturon nang sekolahan sampek dikongkong ngadek gurune mergo turu pas diterangno gurune maeng. Nah kudune nag ancene ngantuk yo ijin metu disek karo gurune terus raup ben ora sampek ngantuk. Nah ancene iku maeng kenemen yo kudu nang ijin ojo sampek gelakno gurune maeng, mergo nag sampek gelakno gurune mesti dadekno perkoro sing elek. contohne yo koyok dikongkon ngadek nang ngarepe kelas maeng sing akhire dadekno awake isin karepe dewe mergo ngelakoni perkoro sing ora pantes dilakoni nang ngarepe bocah akeh ambek gurune menisan.
Sing gawe awak dhewe wedi pas lagi dhewekan kui, awak dhewe ora ngerti kudu ngopo neng ana kedadeyan sing awak dhewe ora ngerti. Yen awak dhewe siap karo kabeh sing kemungkinan sing ono, awak dhewe bakal ora sewedi kui. Awak dhewe butuh wong liyo supoyo awak dhewe iso ngeliwati mangsa sing ora diduga kui. Awak dhewe wedi yen awak dhewe ora iso ngatasi masalah sing awak dhewe adepi dhewekan. Timbangane wedi mergo dhewekane, dheweke mungkin luwih wedi yen awak dhewe mengko bakal gagal. Awak dhewe wedi kelangan salah siji sing iso nyebabke awak dhewe berhasil ngedaline perkoro sing lagi diadepi.
Ngentut nang ngarepe wong akeh se prasaku ora lapo-lapo. Nah sing biasane marakno wong isin yoiku nag ngetute maeng sampek muni banget utowo pas ambune basine megilan iku sing marakno wong isin, tapi nag ngetute iku adem ayem ora ono surane yo ora ono ambune yo ora masalah mergo ora ono wong sing bakal ngerti nag wong iku maeng ngentut. Tapi yo ono sing paling ngisine maneh yoiku nag wes metu suorone terus dibarengi ambek ambu sing basine megilan, iku yo tambah ora karoan isine, opo maneh nag pas kedaden nang ngarepe wong akeh yo tambah marakno wong isin terus marakno wong liyo sing ngerti iku maeng yo jember mergo nganggepe wong sing ngetut iku koproh.
Tanggal 11 November wingi, aku lan keluargaku kesenengen amarga si Manis, kucingku nduwe anak. Kucing kuwi wis dianggep kaya keluwarga dhewe amarga wis diopeni wiwit cilik. Manis duwe anak 3, sijine werno putih kaya ibune, siji werna cokelat lan sijine kembang telon. Manis iki kucing kampung. Ning omah ya ora ana kucing lanang. Nanging anak-anake Manis kuwi metune apik kaya kucing ras campuran. Irunge pesek lan rambute dawa kaya anggora. Kayane bapake kucing-kucing iki saka bibit sing apik. Banjur karo bapakku Manis iki digawekake kandang sing luwih gedhe ben bisa turu karo anak-anake. Bayi-bayi kucing mau isih durung duwe jeneng lan kudu nyusu terus, kamangka ora diwenehake marang wong liya.
Tengeran jedhing lanang lan uga wedhok iki ora mung babagan mbedhakake gender lan privasi, nanging pemisahan iki uga ana kaitane karo kondisi fisik. Wong wedhok kuwi butuh usaha sing luwih kanggo buang air amarga organ sing diciptakake uga bedha karo wong lanang. Pemisahan iki wis ana wiwit jaman Victorian ning Eropa abad 18. Jaman biyen, wong wedhok ora bisa metu omah suwe-suwe amarga ora ana toilet sing disediakake khusus putri. Amarga kuwi, toilet wedhok iki diciptakake. Nanging, jaman saiki toilet wedhok kuwi dirancang kanggo kebutuhan liyane kaya  rias lan uga ana sing dadi siji karo ruang ganti popok bayi. Amarga kuwi, wong wedhok tetep nyaman lan ora isin salah mlebu jedhing.
Indra wis suwo banget dadi penyiar ning radio lokal sing ana ning daerahe. Indra iki wis kondhang lan uga sering banget ngomong ning ngarep umum. Nanging, ing sawijining dina, Indra iki ketekan bintang tamu kanggo wawancara ning radione. Bintang tamu iki yaiku salah siji seniman sing ana ning Jogja lan terkenal karo gayane sing nyentrik lan uga saka penampilane kaya kurang njaga karesikan. Nanging Indra kudu profesional lan uga tetep ngelakoni pengaweyane senajan pas siaran, Indra ngerasa kurang nyaman amarga ora sengaja keciprat idu. Untung bintang tamu dina kuwi wonge grapyak semanak senajan Indra angel konsentrasi amarga kuatir karo karesikane.
Panganan endut iku iso dadekno wong sing duwe panganan utowo wong sing masih iki maleh jijik mergo pangan iki kenek perkoro sing endut. Nah endute maeng iku nag nemen yo ora masalah, tapi nag endute iku sampek nemen ambek kenek perkoro sing rusok iku sing marakno masalah, iso-iso ae dadekno wong iku maeng gilamen mangkane ora gaok nak ono wong kadang ora mentolo delok panganan sing endut mergo deke iku kadang gampang jijikan ambek penganan sing endut. Nah tapi iku kabeh delok endute, nag endute iku maeng mok sak itik ambek ora sampek nemen yo isek kenek diresiki tapi nag endute iku maeng nemene megilan, yo mesti bakal ora iso dipangan.
Pas aku liwat nang ngarepe warung-warung sing ono nang gurine kampus ijo sing nang kota Pahlawan, Aku sampek bunek-bunek kudu kuwok soale ono ambu panganan mambu sing slentang-slenting nang irung. Terus pas aku ngerosos tambah parek karo ambune maeng tibake ono nang pinggir dalan sing parek ambek tempat sampah. Nah panganan maeng iku biasane panganan siso sing ancene bekase warung tapi langsung dibuak nang sampak, yo campur sego barang. Padal sega sing luweh ngunuku iku kenek diolah maneh ben ora mambu terus kenek diadekno karak sing akire kenek. Yo carane yo ora ruwet soale mok karek garingno sego iku tok, nag engko nag wes garing biasane kenke didol.
Awakmu tau gak, ngonangi panganan sing wes onok putih-putihe dan bentuke koyok wijen ngono? Nek semisal awakmu nemu panganan sing koyok ngono, cepet ndang guwaken nang sampah. Putih-putih iku asale teko ndhog e laler. Laler iku biasa ngendhog nang ndi ae, salah sijine nang sembarang jenis panganan. Ndhog e laler sing gak sengojo ketelen terus melbu nang weteng isok marakno bahaya gawe wong sing nelen iku mau. Salah siji penyakit sing disebabno ndhog e laler iku intestinal myasis. Kondisi iki infeksi mergo ndhog mau wes netes dadi belatung sing engkok urip ndek saluran pencernaan dan mangan jaringan urip organisme. Nek dijarno, isok ngerembet dadi penyakit sing serius. Dadi gawe awakmu sing ndelok panganan terus onok ndhog laler e, cepet guwaken dan ojok dipangan.
Ancene sing jenenge wong sing kleru iku mesti isin, mboh iku disengojo utowo ora nag sing jenenge kleru iku mesti marakno roso isin iku metu teko atine wong sing ngelakoni kleru iku maeng. Opo maneh nag sampek kleru melbu jeding sing ancene wes ono wonge nang jero iku maeng yo tambah isine megilan. Nah perkoro iku maeng biasane kedaden karo song sing rodok kebelek nang jeding sampek akhire ora merhatekno endi sing jeding kanggo lanang utowo kanggo jeding wedok. Nah mangkane saiki akeh jeding sing ancene adoh oleh misah ben ora sampek kedaden perkoro iku maeng. Tapi nag iku maeng kedaden nang panggonan sing ancene ora ono tulisane utowo tondone, yo ora masalah.
Kedadean sing nggarai sedih salah sijine nalika wong tuwa pegatan. Akeh bocah sing isih cilik nanging wis ditinggal Bapak lan Ibune pegatan. Cara iki bisa dilakokake nalika Bapak lan Ibu pegatan. Kaping pisan, ora papa kanggo nangis. Nangis bisa ngurangi rasa sedih. Kaping pindho, aja lali kanggo crita ning wong sing paling cedhak. Bisa crita nganti nangis bakalan luwih enak supaya ati rasane plong. Kaping telu, aja lali kanggo ngomong sisan ning wong tuwa. Ngomong wae apa sing ana ing ati lan isih ngganjel. Sing terakhir supaya ora sedih terus, bisa nggolek panggon kanggo plesir lan ngelakoni kegiatan sing keh manfaate.
Pak Polisi, mbok tulung lah Pak, kasuse awak dhewe perkoro khewan ternak kui dilanjutke. Ojo mentang-mentang kowe duwe jabatan dadi iso sak penake dhewe yoh. Aku iki ngerti yen aku iki wong bodo, aku ora iso sekolah tekan sarjana. Tamat SMA wae ora. Bapak, Bapak sing sekolah iso tekan duwur. Bapak kui ora mungkinlah bodo, sak ora-orane Bapak kui pinter ngitung duwit bar gawe razia. Yen Bapak ora nulungi awak dhewe nangkep maling sing jupuk siji-siji penghasilan lan tabungane dhewe, Bapak kui bodo budine. Bapak kui sekolah polisi ben iso ngayomi warga sing susah Pak. Duduk nyambut gawe sak penake dhewe koyo ngene ki.
Salah siji panggon sing terkenal banget digawe sembarang kalir acara sing onok nang Suroboyo iku Jatim International Expo Convention Exhibition utowo sing biasa disingkat dadi JIE. Venue sing siji iki lokasine onok nang jalan Ahmad Yani nomor 99, Jemur Wonosari, kecamatan Wonocolo, Suroboyo. Gedung iki dadi gedung sing paling gede nang daerah Jawa Timur. Luas gedunge luwe teko 5000 m2 dengan ketinggian atap sampe 15 m. Gedung iki dadi gedung langganan akeh acara. Mulai teko konser, seminar, lomba-lomba, jobfair, sampe pameran sambarang kalir produk koyok fesyen, panganan, buku, omah, dan sek akeh liyane. Kapasitase isok sampe 8200 kursi dengan sistem teater, sampe 550 meja bunder dengan kapasitas 5500 uwong.
Wis seminggu Kevin tukaran karo pacare. Iki mana amarga Kevin ngerti yen pacare wingi mari metu karo bocah lanang liya. Wis ditakoni nganti tenanan nanging pacare ora ndang ngaku, dheweke gue ngomong iku kanca biasa. Nanging Kevin ora percaya amarga pas metu iku nganti gandengan tangan. Kanca endi sing metu bareng nganti gandengan tangan terus ora dicoplok. Kevin wis mangkel lan muring-muring akhire pacare meh dipedhot. Nanging pacare ora gelem, dheweke ngomong isih sayang pol karo Kevin. Dheweke uga janji yen ora bakal mbaleni kedadean iki. Kevin tetep bakal medhot pacare amarga wis kadung muring-muring pol lan wis mangkel banget.
Deni gaweane dadi artis. Dina iki dheweke kudu shooting sinetron ana ing Bogor. Shooting dina iki yaiku Deni kudu numpak jaran lan kudu nggawe jaran iku mlayu. Pirang-pirang dina kepingkur Deni wis latian karo pelatihe supaya mengko pas shooting ora ana kedadean sing ora-ora. Giliran Deni kanggo dishooring numpak jaran, dheweke munggah ning gegere jaran karo mesem wis percaya shooting dina iki bakalan lancar. Lagek pisan Deni nggepuk jaran karo taline, jarane langsung mlayu lan ora bisa dikendalikake karo Deni. Akhire Deni njungkel njempalik saka jaran iku. Tangane kecekluk lan aboh gedhe akhire shooting dina iki diendeg nganti Deni waras. Iki dadi pengalaman sing nggarai Deni sedih amarga dheweke ora bisa shooting 2 minggu.
Ibu kaget nalika mlebu omah ngerti anak loro karone lagi padu. Anake yaiku Adi lan Budi. Teka critane Adi, dheweke digepuk sik karo Budi amarga ora nyelangi Budi dolanane. Nggepuke Budi uga banter banget lan nggarai tangane Adi nganti abang. Jebule Adi uga ora trima, dheweke langsung bales dendam nang Budi. Adi melu nggepuk Budi maneh saking kesele. Akhire wong loro iku padha padu. Ibune sing ndelok langsung misah bocah loro iku karo ngandani yen ora oleh padu karo dulur dhewe. Adi lan Budi isih ngamuk lan muring-muring kanti mlebu kamare dewe-dewe.Ibune mung bisa ngelus dada kenapa loro karone anake duwe watek sing ngamukan kaya ngene.
Jurusanku setaun pisan ngadake makrab kanggo angkatan sing anyar. Sing dadi panitia acarane kui biasane angkatan sing setaun luwih duwur seko angkatan anyar mau. Pas angkatanku dadi panitiane, awak dhewe ngadake makrab kui neng salah siji vila sing ono neng Kaliurang. Seko kampus kui jarak lumayan. Numpak montor kira-kira ngenteke wektu ameh sak jam. Pas dino pelaksanaan kui ono koncoku sing telat mangkete. Dheweke sing tanggung jawab gawe peralatan kanggo kegiatan bengine. Koncoko sing dadi ketua panita wis muring-muring disikan. Tekan kegiatane arep mulai dheweke durung teko-teko. Telung puluh menit sak wise, dheweke lagi tekan. Jarene mau dalan Kaliurang lagi macet banget.
Radio kanggoku isih dadi salah sawijining medhia elektronik kang tansah bisa menehi lelipur. Aku nate ngrungokake giyaran kang ngandhakake tips kepiye carane percaya diri anggone wiwit gawe tulisan. Ing giyaran mau host karo narasumbere ngandharake yen ana hadiah arupi buku “Menjadi Penulis Andal, Siapa Takut?” kanggo pamiyarsa kang kapilih, nanging kudu takon karo narasumber. Wektu kuwi aku ora bisa nyandhak telepon, dadi aku amung kintun WA. Ora let suwe WA ku diwacakke dening host, banjur pitakonanku diwangsuli karo narasumber. Ing pungkasaning giyaran, diumumake pemenang hadiah buku mau. Jebulane narasumber milih pitakonanku awit dirasa paling narik kawigaten. Aku krasa seneng banget, prayata bisa menang undian buku. Mula ayo padha semangat yen melu kopyokan undian, sapa ngerti begja kaya aku, hehehe.
Haris wis nggetu pol sinau kanggo ulangan iki. Dheweke saben mulih sekolah ora tau dolen, nanging langsung mulih lan sinau kanggo ulangan sesoke. Pas ngerjakna ulangan Haris uga ngerasa bisa kabeh lan ulangane gampang banget. Nanging pas bijine dibagi lan ngerti bijine dhewe, Haris ngerasa ora adil amarga dheweke lan kancane oleh biji padha padahal salahe akehan kancane. Haris langsung muring-muring ana ing kelas amarga ngerasa ora adil blas kanggo gurune ngekei biji iki. Akhire Haris ditenangna karo kanca-kancane supaya ora muring-muring maneh lan ngomong ning gurune supaya bijine dibenakna. Kadang gurune uga mboh lali mboh kepiye apa malah keliru le ngoreksi.
Aku tau keweden polahe proposal ambek makalah sing tak gawe iku maeng salah itungane. Terus pas aku sadar nag iku salah, aku akhire konco opo ononeh nak iku kudu dibenerno ambek diitung maneh. Masio aku kenek semprot ora karuan ambek bos. Tapi nag ancene salah yo kudu tanggung jawab. Saiki akeh wong sing ora gelem tanggung jawab sampek sak temen-temene. Terus roso wedi iku asline yo ora kudu ono nag ancene gelem tanggung jawab ambek wani nanggung masalah sing bakal diadepi. Soale nag ngeroso salah terus yo bakal ora maju-maju polahe kejebah ambek roso salah iku maeng terus. Nag jareku roso salah se ora opo-opo tapi ojo sampek kenemenen polahe iku iso dadi perkoro sing nyuwen-nyuweni mlakumu.
Yen ono konco sing guyoni awak dhewe neng kelas, awak dhewe ora usah gawe perkoro kui neng ati. Awak dhewe kudu mikir positif, sopo ngerti dheweke ora kepengen gawe atine dheweke lara utowo gawe awak dhewe ngeroso isin. Dheweke lagi kepengen supoyo kelase dadi rame lan ora spaneng. Awakd dhewe ora usah ngeroso isin pas diguyoni kui. Nek iso malah, awak dhewe guyu bareng koar sing liyane. Awak dhewe uga iso nambahi guyonan supoyo kelas dhewe tambah rame. Ora ono koncone dhewe sing tenanan pengen ngelarani atine dhewe. Yen misale kui terlalu menyinggung kanggo awak dhewe, dheweke mesthi jaluk ngapura karo awak dhewe. Sak ora-orane, dheweke mesthi ngeroso ora penak neng awak dhewe.
Duweni trauma luwih-luwih nalika isih bocah mbok menawa pancen angel dilalekake. Yen ora bisa ngendhaleni rasa trauma mau, mbok menawa bisa dadi depresi utawa rasa susah kang kalangkung. Ananging, lumantar tulisan iki, aku ngajak sedulur kabeh supaya luwih wicaksana anggone nanggapi rasa trauma. Lumantar trauma sakjane ana bab-bab kang bisa kapethik lan dadi piwulang tumrap awake dhewe.  Trauma bisa dadi srana pasinaon tumrap dhiri pribadhi apadene wong sakiwa tengen. Tegese awake dhewe bisa luwih ngati-ati nalika tumindak. Awake dhewe uga bisa ndadekake trauma minangka piweling tumrap wong liya supaya ora ndadekake kacilakan ing tembene. Lumantar trauma awake dhewe bisa uga latihan njaga rasa dhateng wong liya. Tegese, awake dhewe nglakokake tumindak klang samadya wae. Paribasan yen ora pengin ditabok, mula aja nabok.
Salah siji alat screening kesehatan sing paling gampang dientokno nang Apotek iku alat tensi darah alias tensimeter. Tensimeter iki gawe ngecek tekanan darah e uwong. Tensimeter iki onok rong jenis, tensimeter normal karo tensimeter digital. Tensimeter digital iki dinilai luwe praktis dan akurat. Cara nganggo alat iki yo gampang. Sak durunge nensi, pastikno awak lagi dalam kondisi rileks dan gak mbari ngelakoni aktivitas sing abot. Siji, pasang manset nang lengen dan sesuaino posisine, mbari ngono tarik sampe kenceng sesuai ukurang lengen. Loro, tekan tombol power nang alat tensi digital iku mau. Telu, entenono sampe metu dua angka sing dadi hasil pemeriksaan tensi darahmu.
Koyok biasa, dino iki aku nulis cerito anyar sing engkok bakal tak posting nang Wattpad. Mergo aku nganggur dan durung entok kerjo, aku dadi luwe sering gawe nulis cerito terus tak posting nang Wattpad. Mbasio talah nang akunku durung akeh pengikute, sing penting aku nulis gawe seneg-seneng ae. Moro-moro aku entok pesan teko salah siji pengikut Wattpad ku, nek onok penulis sing njiplak tulisanku nang akun Medium. Jarene tulisane podo plek, mek diganti jeneng pemerane tok. Pas tak cek, dadakno temenan. Aku langsung emosi mergo cerito sing tak susun dewe malah dijiplak ngono ae. Tak hubungi penulis sing njiplak ceritane iku. Awale aku takon opo de’e eroh ceritoku, soale kok alure meh meh podo. De’e malah ngomong nek de’e blas gak eroh. Terus pas tak takoni maneh kok isok podo plek, jare mek kebetulan ae. Aku tambah emosi. Nek kebetulan tok, gak mungkin tata letak katane ae isok podo plek. Mergo gak terimo, akhire penulis iku tak viralno mergo plagiat dan postingan iku gak bakal tak busek sampe penulis sing bersangkutan njaluk sepuro dan ngapus ceritone de’e sing nang Medium.
Wong jaman saiki iku akeh sing mangkel ambek sing jenenge coro, padal prosoku kean iku yo biasa ae. Tapi buktine akeh wong sing jimprak-jimprak nag delok utowo ero kewan iki mergo gilo mabek jijik maeng. Nah sing garai jijik iku maeng yo pirang-pirang perkoro sing ono nang kewan iku maeng contohne koyok bentuke awake sing klenyer-klenyer koyok sisike iwak, terus kulite sing kelem-kelem mari ngunuku ambune nag kenek wong barang iku sing ora enake rambloko. Nah kabeh iku maeng sing marakno perkoro jijike wong nag delok sing jenenge coro iku mesti mangkele megilan ambek jijike pol. Nah kadang coro iku nag wes kadung ono nang enggon iku maeng iku mesti ora siji, tapi sak pirang-pirang sing jemberi wong sing masi.
Ngewenehi surprise kanggo kanca utawa dulur sing ulang taun iku nyenengke banget. Kene duweni rencana kanggo gawe dina ulang taune dadi nyenengke lan ora bisa dilalekke. Nanging yen meh ngewenehi surprise ulang taun kudu delok situasi lan kondhisi. Aja nganti ngewenehi surprise ulang taun nalika bocahe isih ana ning kelas, amarga mesti bakal diseneni karo gurune. Yen ngewenehi surprise bisa pas ana omah wae supaya bisa enak kabeh. Yen ngewenehi surprise ana ing omah aja lali kanggo ijin ning wong tuwane supaya ora padha bingung lan bisa dijak kanggo kerja sama. Mula kudu dipikirna sing mateng nalika meh ngewenehi surprise wong liya.
Sing jenenge wong sing kenek idune wong liyo mesti mangkele setengah mati. Nah kanggo perkoro iku maeng sing kenek iku mangkel polahe idu iku maeng teko wong liyo, terus ora ngerti wong iku  maeng gelek ngeresiki lambene opo ora, terus gidale iku akeh opo ora. Nah mergo iku maeng, mangkane akeh wong sing jijik nag kenek idune wong liyo terus sing paling dimangkeli, yoiku nag wong sing duwe idu iku maeng loro, mergane teko idu iku mesti akeh penyakite wong sing duwe idu maeng. Yo ancene wong iku doh podo duwe idu dewe-dewe, tapi nag sampek kenek wong yo mesti iku dadi perkoro sing ancene marakno doso ambek marakno getinge wong sing kenek maeng.
Biasane srengen sing ora ono sebabe iku gelek kedaden nang nggonane wong wedok. Nag jareku orah mok wong wedok tok, tapi kabeh wong iku mesti tau ngalami perkoro iki. Dadi, perkoro iki iku iso dadi kebiasaan sing elek nang ora iso dikendalikno ambek wong sing ngalami iku. Mangkane srengenan koyok ngeneki kudune bener-bener diadohi soale iso dadekno wong iku maeng iso gampang ngamukan masio perkoro iku maeng cilike megilan. Terus yo iso wae dadekno wong iku maeng maleh diadohe ambek wong akeh soale podo wedi ang diamuk ambek wong kene maeng. Dadi sing jenenge srengenan tanpo sebab ancene medeni ambek kudu didohi.
Wong nek sing wes nduwe tekad gawe nemukno harta karun iku bakal ngelakoni semabarangane. Mulai teko gali tanah nang ndi ae sampe nyelem nang laut. Hal iku mergo roto-roto harta karun iku akehe ditemukno nang rong panggon iku. Padahal, awak dewe iku gak kudu ngelakoni iku kabeh gawe isok nemukno harta karun. Kadang hal-hal remeh sing ditemukno awak dewe iku isok bernilai duwur dan diincer wong akeh. Salah sijine iku tau kedaden nang Thailand, pas onok uwong sing gak sengojo nemukno mutiara. Kejadiane awale iku de’e tuku suput sing regone 70 baht utowo setara ambek 32 ewu teko Pasar. Pas dibuka, awale dikiro iku watu. Dadakno iku mutiara sing nduwe nilai duwur banget. Teko kono, de’e ngedol mutiara iku dan dadi sogeh mendadak.
Pas SMP, aku lagi seneng banget ambek salah siji kakak kelasku. Inisiale I, dan de’e rong tahun luwe tuwo timbang aku. Aku mulai cedek ambek mas I iki semenjak de’e dadi kakak pengurus pas ospek SMP dan aku dadi ketua regune. Mulai teko kono, awak dewe mulai cedek dan akhire tukeran nomer hp. Tiada hari tanpa aku gak SMS an ambek mas I iki. Alon-alon aku mulai onok rasa seneng dan nyaman ambek mas I. Aku cerito nang konco-koncoku, dan kabeh podo nyarano aku gawe nembak mas I, sopo eroh engkok aku isok pacarana ambek de’e. Akhire tak wanino gawe SMS mas I dan nyatakno perasaanku. Ternyata, aku ditolak. Mas I ngomong nek de’e wes nduwe pacar, dan iku marai aku lara ati banget. Dan buru ae ditolak, aku ndelok mas I lewat ngarep omahku sambil bonceng pacare. Aku tambah mangkel dan sedih sampe nangis sak bengen. Mergo mripatku dadi buengkak banget, aku njaluk mamaku gawe gak melbu sekolah.
Wong nag wedi ambek panggonan sing asing mesti wong iku biasane ora tau dolan adoh. Soale wong sing dolan adoh biasane masio wedi mesti iso cepet adaptasi ambek lingkungan iku. Yo asline sing diwedeni ambek panggonan anyar iku maeng asline ora panggonane tapi ancene wonge sing rumongso nag daerah iku aneh. Yo kudune wong sing ngunuku iku kudu iso adaptasi terus belajar ambek lingkungan sing anyar utowo sing asing. Koncoku sing gelek dolan adoh iku nyaranno nang aku nag ancene liwati panggonan sing asing terus awakmu rodok wedi nang kono yo kudu pikiran positif ambek jogo sopan-santunmu ben ora dilarani uwong ambek ora garai wong loro ati.
Koncoku pas ngajak aku mangan nang warung sing ono nang pinggire kampus ijo nang kota Pahlawan iku moro-moro kuwok-kuwok koyok gudu mutah ngunu. Pas tak takoni tibae deke iku maeng saking jembere polahe delok ono panganan sing wes mambu ambek bosok sing dadekno ambune ora enake pol. Mari ngunu bocahe langsung ngejak metu golek warung liyane. Padal aku deke dewe sing ngejak marung nang kono, tapi jenenge wong jijik utowo jember yo ora kenek dimaido solae iku wes gawanane wong ambek perkoro ngunuku. Tapi kabeh iku iso ae ditepakno janji deke gelem ngelatih gal saitik ben kulino. Tapi deke mesti ora tau kober kanggo ngurusi perkoro ngunuku.
Kleru melbu jeding iku asline ora atek digedek-gedekno sampek isin barang. Sing jenenge wong kleru iku asline yo wes lumrah kan iku kabeh ora sengojo. Nah nag wes kadung kedaden ngunuku yo wes barno ae ora atek dipirno sing aneh-aneh wong jenenge kleru. Tapi mene maneh ben ora sampek kedaden perkoro koyok ngunuku maeng yo kudu ati-ati nag ate mlebu jeding, didelok disek endi sing kanggo wong lanang ambek kanggo wong wedok. Mangkane nag iso diteliti disek sak durunge mlebu ben ora marakno perkoro sing aneh-aneh. Opo maneh nag jedinge maeng ancene akeh wong sing wes antri yo tambah marakno isine pol nag wes kadong kleru.
Roto-roto wong sing urip iku mesti duwe pengalaman sing dianggep ambek deke iku termasuk pengalaman sing jijiki. Nah kabeh wong iku mesti duwe pikiran sing seje-seje karo wong liyo masalah perkoro sing jijiki. Nah aku tau duwe konco iku sing jijike pol nag ancene jejer ambek wong sing ambune kringete kecute megilan. Nah pas iku koncoku sing mari bal-balan iku moro-moro lunggoh parek ambek koncoku bocah wedok sing lunggoh nang jejere maeng. Nah pas iku koncoku sing wedok maeng langsung nyumpet irung ambek langsung mireh. Nah koncoku sing mari bal-balan maeng yo langsung rumongso nag deke iku digetingi ambek bocah wedok iku maeng, pas ditakoni jarene bocah iku maeng jember ambek jijik nag jejer bocah sing keringite kecute ngalah-ngalahi jeruk purut.
Dino iki, aku ambek keluargaku kate nang Batu. Tujuane sih gawe ngeterno mamaku sing kate reunian karo konco kuliahe, terus bapak ambek aku dan adek-adekku nang Batu Secret Zoo. Awale aku ambek adek-adekku lunggo nang tengah. Berhubung onok koncone mamaku sing nunut mobil iki, awak dewe dadi pindah memburi. Pas iku, adekku sing paling cilik wes ngersulo nek ndas e ngelu pol, tapi tak kongkon nahan. Muesti ngene, ben lunggo mburi adekku pasti mabuk. Tapi de’e wes gak kuat maneh dan moro-moro muntah ngono ae. Eroh adekku muntah, mamaku langsung ngekeki aku handuk ambek kresek. Aku ngekeki kresek nang adekku disik gawe nuntasno muntahe. Krungu suara muntahe ae rasane wes girik-girik dewe, tapi kudu tak tahan. Pas wes mari, kresek iku mau tak iket mek nganggo rong jari tok saking jijike. Mbari ngono aku ngelap wajahe adikku, klambi, ambek celonone sing kenek muntahan sambil girik-girik.
Biyen pas SMA, aku ngerasa ora seneng babar blas kanggo sinau lan maca buku. Aku mikir maca buku iku ngentek-enteki wektu dolan wae. Wektu SMA-ku gur tak entekna kanggo dolan lan dolan. Tibane aku nyesel nalika aku angel golek panggon kuliah. Aku ngerasa angel pol kanggo nggarap soal ujiane. Supaya ora nyesel kaya aku, iki ana tips sing bisa dilakoni. Nomer siji yaiku kudu bisa ngerti lan bisa mbagi wektu kanggo sinau lan kanggo dolan. Nomer loro, kudu bisa ngerti yen wis wayahe kanggo nata masa depan supaya urip luwih tumata. Sing terakhir yaiku aja nganti nyesel kaya aku sing wis ora tau sinau babar blas.
Kekancan kuwi pancen kudune ana batese amarga kekancan iki uga kudune ora ngerugikake wong liyane sing ana ning hubungan kuwi. Sing dadi masalah kuwi yen kekancan tanpa bates lan bisa ngerusak urip wong liya. Kaya misale kanca lagi kesusahan banjur nganggo identitas wong liya kanggo nyilih dhuwit liwat pinjaman ilegal online. Kanca sing kaya iki biyasane melu ngerusak urip kaya ninggalak utang banjur mlayu lan yen ketemu njaluk disepurani. Kamangka, wong uga sah wae yen nduwe ketegesan kaya medhot kekancan utawa lapor menyang kantor polisi amarga iki masalah serius lan kuwi ora peduli arep kekancan kanthi apik apa ora amarga utang kuwi kudune wajib dibayar.
Konser NCT saiki dilaksanakake ana ing Jakarta. Kabeh penggemare padha teka salah sijine Mbak Tari. Senajan konsere diwiwiti jam 7 bengi, nanging Mbak Tari wis antri kawit jam 7 isuk. Iki mana supaya Mbak Tari ana ing ngarep dewe lan bisa ndelok NCT kanti puas pol. Yen dibarisna, Mbak Tari ana ing barisan nomer 50. Dheweke wis seneng banget amarga iki kalebu nomer ngarep. Pas Mbak Tari mari teka jedhing, dheweke kaget kok ana wong liya sing ngelungguhi panggone. Mbak Tari langsung ngamuk lan muring-muring amarga wis diserobot. Dheweke wis mbelani teka jam 7 isuk lah kok malah diserobot wong.
Omayra Sanchez yaiku salah siji bocah sing kejebak ning jero banyu lan dadi kontroversi ning taun 1985. Tanggal 13 November 1985, Gunung Nevado del Ruiz sing ana ning Kolombia, mbledhos lan ngetokake awu panas lan campuran lahar. Campuran lahar iki mateni luwih saka 70 persen warga sing urip ning Armero, salah siji kutha sing ana ning cedhak gunung kuwi. Amarga lahar panas, gunung es sing ana ning sekitar mulai cair lan nyebabake banjir. Salah siji korbane yaiku Omayra Sanchez sing sikile kejepit ning isor reruntuhan omahe. Sikile ora bisa metu amarga akeh beton sing njepit lan ora bisa ditulungi amarga alat sing terbatas. Senajan keweden, bocah kuwi isih sempet ngomong yen pengen nerusake sekolah sak durunge seda.
Wong sing mari tuku barang sak wise nabung akeh-akehe mesti seneng. Lah seneng sing koyok ngeneki iku wes biasa kedaden nang uripe menungso sak ben dinone. Roso iku daden soale minongko dadi simbol roso syukur ambek sing gawe urip soale wes mujudno usahae nabung maeng dadi hasil sing kewujud ambek iso tuku barang maeng. Dadi polahe nabung maeng roso seneng iso dadi nyoto ambek metu nang jeru ati soale iso tuku barang sing bener-bener dikarepno ambek diusahakno liwat nabung maeng. Dadi nag awakmu pengen tuku opo-opo sing paling enak yo iku usaha nyelengi disek ben awakmu iso ngerasakno nabung ambek seneng soale tabungan cukup gawe tuku barang. Mangkane nabungo ben ora utang nag pegnen tuku opo-opo dadak.
Aku duwe kanca kantor sing jenenge Alda. Bocah iki nduwe fobia marang ruangan sing cupet utawa ruangan cilik kaya lift lan uga ruangan gudang lan jedhing sing isine mung sak bilik. Ning bayangane Alda, ruangan cilik kuwi kaya ruangan sing sewayah-wayah bisa nutup lan ndesek dekne. Kamangka, ning bayangane Alda, ruangan sing cupet iku kaya tambah mepet menyang jero. Kamangka, yen kudu numpak lift dewean, Alda wegah senajan kantore ana ning lantai 5. Alda luwih milih mungah andha. Yen kepepet, Aldha numpak lift nanging ya kudu ana kancane. Jarene, Aldha ngerasakake sesek lan tangane kemringet saban munggah lift utawa ana ning panggonan sing cupet kuwi.
Pas aku delok film FTV wingi, aku delok ceritane kok yo guyokno. Ceritane iku ono wong lanang sing seneng ambek kancane. Bocah lanang maeng awitane ora wani kondo seneng tapi akhire konco seneng terus akhire pacaran. Tapi karo sing wedok maeng, wong lanang iku maeng dimanfaatno soale wonge pinter nag nang sekolahan, terus akhire wonge maeng ngerti nag deke iku mok dimanfaatno soale ngerti pacare maeng pacaran ambek wong liyo nang salah sijine cafe bapake. Terus wong iku maeng srengene megilan tapi deke pengen jumbulno pacare karo macak dadi pelayan sing ngeterno pesenane bocah iku maeng. Pas tutuk mejoe pacare maeng wong lanang maeng langsung buka topine ambek ngomong nak wes emoh hubungan maneh ambek deke.
Crazy Little Thing Called Love iku salah siji film bergenre komedi-romantis teko Thailand. Film iki dirilis tanggal 12 Agustus 2010. Pemeran utama film iki yaiku Baifern Pimchanok Luevisadpaibul sebagai Nam karo Mario Maurer sebagai Shone. Ceritane iku tentang Nam sing nyimpen perasaane nang kakak kelase sing jenenge Shone, salah siji kakak kelas nang sekolahe sing populer banget. Nam sadar nek awake iku elek dan gak bakal isok nggapai Shone. Akhire dengan bantuan konoc-koncone, de’e nyoba kabeh trik sing onok nang buku Sembilan Resep Cinta. Mulai teko nulis nama Shone sampe ngubah penampilan, kabeh dilakoni karo Nam cek Shone isok kecantol ambek de’e. Tambah suwe, Nam isok luwe cedek karo Shone mbasio cobaane akeh banget. Nang tengah dalan, mereka ancen gak isok bersatu. Tapi ndek akhir, mereka ketemu maneh dan perasaan mereka saling terbalaskan.
Salah siji kebiasaan sing pingin tak ilangno ket mbiyen iku kagetan. Aku iku wonge kagetan puol, dan iku kadang marakno awakku isin dewe. Nek kaget mergo muni bledosan opo ae sih sek wajar. Lah aku krungu suara banyu disemprot ae kaget. Yaopo gak marakno isin ya. Mulai teko kono, akhire aku ngelatih ben awakku gak kagetan nemen dan cara iki lumayan ngaruh nang aku, mbasio durung ilang bles ngono ae. Pencegahane iku luwe nang tindakan ambek gaya urip sing tak lakoni. Siji, urip luwe sante dan ngindari stres fisik karo mental. Loro, mangan sing cukup terus bergizi. Telu, turu sing cukup, minimal 6—7 jam. Papat, nduweni urip sosial sing sehat. Terakhir, gak nutup diri nang wong liyo sing isok ngekeki pengaruh apik.
Ancene sing jenenge gojlokan ambek enyekan iku paling jengkelno ati, tapi kanggo wong sing wes biasa ngadepi iku maeng yo wes ora ngiro dilebokno ati mergone wes biasae megilan. Nah ben ora sampek keweden nag digojloki ambek dienyek maeng, aku ambe konco-konco mesti ngomong nang bocah-bocah sing ancen ora betah ambek mangkelan nag dikojloki iku ngongkon nganggep gojlokan iku koyok barat liwat ae, soale nag tambah digatekno ambek dipikirno ancene manasno ati ambek garai pikiran iki maleh ora karoan. Mangkane nag iso enyekan ambek gojlokan iku wes dianggep ae barat sing liwat utowo entut ae, soale ngunuku yo ora ngiro suwe paling notok nag wong-wong wes blenger lak ilang dewe.
Kegagalan sing ora ketok kui nanging kerep dialami karo wong-wong kui salah sijine gagal neng ngecukupi kebutuhane awake dhewe. Akeh wong ning urip iki seneng banget ngedisike kesenangene wong liyo tinimbang kesenangane dhewe. Wong akeh sing iklas rekoso sing penting wong liyo ora ngeroso kesusuhan. Nanging kui sifat sing kurang tepat. Awak dhewe kudu sadar yen kebutuhan lan kesenangane awak dhewe kui kudu digateke. Ciri wong sing ngedisike kesenangan liyane secara berlebihan kui salah sijine duwe empati sing duwur. Saking duwure empatine, egone dadi ketetutup tekan ora iso delok yen dheweke dee perlu diopoeni. Sing keloro, wong sing ora kepenakan. Wong kui angel banget ngomong ora senadyan opo sing dijaluk kui marake dee ora nyaman. Sing ketelu kui, wong sing barang-barange elek nanging malah seneng nukoke wong sing liyo barang-barang liyane.
Nindakake samubarang ana ing urip iki kudu ati-ati. Kene iku saben dina ngadepi wong liya sing sifate uga beda-beda karo kene. Nalika nindakake samubarang karo wonb liya, kene kudu bisa maca situasi lan kondhisi supaya ora nganti keblasuk lan ora nggarai wong liya lara ati. Misale nalika kene kekancan karo dheweke, kene kudu nindakake samubarang sing apik wae supaya kekancane ora pedhot. Utawa nalika ana ing tengah masarakat, kene uga kudu ngelakoni tindakan sing apik supaya ora nggawe wong liya kecewa. Aka nganti getun mburi wis nggawe wong sinb kene sayangi dadi kecewa ambek kene supaya urip tansah tentrem lan damai.
Dino iki aku diajak adekku gawe pesta panganan karo adek-adekku. Bener-bener ket isuk sampe bengi gak leren mangan. Awak dewe wes berencana kate nang PTC cek isok jajan akeh. Sak durunge berangkat, awak dewe sarapan mangan sego krawu karo martabak usus. Jam 9, awak dewe berangkat cek tutuk kono sek sepi. Jam 10an, akhire tutuk nang PTC. Durung-durung, adekku ngajak tuku bubble tea dan tak turuti jajan nang Tiger Sugar. Mbari ngono, awak dewe keliling-keliling mall koyok biasane. Pas lewat Reddog, adek-adekku langsung semangat dan nggeret aku melbu. Nang kono, awak dewe tuku 3 corn dog, 1 kentang, karo 1 rose tteokbokki. Awak dewe mangan nang kono sambil ngobrol-ngobrol. Terus dijeda sholat disik. Moro-moro adekku sing lanang ngomong nek luwe maneh. Akhire awak dewe nang Tom Sushi. Nang kono, adek-adekku podo kalap njupuk sushi sing isok mlaku koyok kereta dan njupuki kabeh jenis sushi sing disajekno. Mereka sampe entok 20 piring dewe, dan aku mek entek 7 piring. Pas kate moleh, adekku sek njaluk mangan maneh soale luwe mergo keliling suwe ngiteri PTC. Akhire sak durunge moleh, awak dewe mangan ramen nang Golden Lamian. Bener-bener dino iki isine pesta mangan.
Yen kelangan samubarang, anggone goleki kudu kanthi sabar lan ngati-ati. Pamanggih kalawau kapireng sanget sae lan wicaksana. Awit, kathah tiyang manawi kicalan samubarang banjur alok-alok kekanthen karep wonten tiyang sanes kang priksa. Madosi barang ical kedah kanthi sabar. Tegesipun boten perlu lathinipun ingkang opyak, ananging badanipun lajeng pangkat saperlu pados barang kalawau. Pados kanthi sabar, nyata saged damel tentreming ati, ngirangi raos kemrungsung, wedi, lan sisah awit barangipun ical. Sabar kalawau salajengipun nuntun manah supados tinata. Madosi barang kanthi ngati-ati tegese migunakake pikir, daya pangenget, ngetut ana ngendi anggone deleh barang wau. Uga ngeling-ngeling sadurunge kelangan dhirine nglakokake menapa mawon. Kekanthen kalih bab wau, sampun pesthi menawi langkung gampil anggen pados barang ical.
Pasti awakmu gregeten banget nek onok barang sing ilang mergo dicolong. Sing paling sering iku pulpen, opo maneh nek nang kelas. Buru ae ngetokno pulpen teko tepak, sak ketipan ae moro wes ilang. Pelakune pun biasane gak onok sing gelem ngaku. Koyok ngono iku pasti marai gondok. Solusine nek wes koyok ngono iku keki penanda nang setiap barangmu. Paling gampang iku nganggo selotip sing onok gambar-gambare. Selotip iku mau tempelno nang kuabeh barangmu, mulai teko buku, pulpen, pensil, stipo, stabilo, sampe buku pisan. Hal iku tujuane gawe nandai barang kepemilikan. Dadi nek semisal pulpenmu ilang terus onok arek sing nganggo pulpen sing onok lilitan selotipe, berarti jelas arek iku pencurine. Nek wes ngono, resiko barang dicolong bakal luwe cilik. Dadi sing pulpene sek sering ilang, coba praktekno solusi iku mau.
Awit kabeh wong seneng yen diwenehi kado. Nanging ning ujug-ujug diwenehi kado uga kadang nggarai mak jegagik lan njingkat. Apa maneh yen duwe kanca sing love language iku seneng ngewenehi kado. Ora ana angin ora ana udan kadang langsung ngewenehi kado. Nanging wong sing duweni love language iki biasane duwe alesan kenapa gelek ngewenehi kene kado. Salah sijine dheweke wis ngerasa nyaman karo kene. Dadine dheweke mesti eling momen-momen penting kanggo aku. Kayata nalika aku wis rampung nalika dadi panitia, lan momen penting liyane. Mulane kudu syukur marang Gusti yen duweni kanca kaya ngene nanging aja nganti kanca kaya ngene mung dimanfaatne thok.
Ning urip jaman saiki, awak dhewe kudu pinter milah lan milih pergaulan utawa kanca, apa maneh kanca lawas sing ora tau kenal sak durunge. Kanca lawas iki ya kudu didelok kelakuane. Ana kanca lawas suwe ora ketemu, banjur njaluk utang lan njaluk pitulungan sing bisa mbahayakake awak dhewe kaya nggawe identitas kanggo selangan dhuwit online utawa koperasi. Akeh wong kang manfaatke iki keapikan sing diwenehake kanca lawas amarga ora paham perubahan apa wae sing kedadian sing ora dingerteni sak durunge njaluk tulung. Amarga kuwi, ayo dadi kanca sing bisa ngerteni nanging ya uga kudu teges marang kanca liyane ben ora ana wong kang rugi.
Ngeroso gak, nek ngecewakno wong tuwo, bah iku sengojo utowo gak sengojo, pasti rasa bersalahe dua kali lipat lebih nemen timbangane sing biasane. Opo maneh nek wong tuwone awak dewe sampe menengno awak dewe dan gak ngewaro awak dewe, rasane pasti luwe nyelekit. Dadakno tindakan ngecewakno wong tuwo iku isok melbu nang salah siji jenis tindakan sing marakno awak dewe durhaka nang wong tuwo. Balesan gawe arek sing durhaka nang wong tuwone iku langsung nang dunyo dan engkok nang akhirat sisan. Makane iku opo rasa gak nyaman mergo ngecewakno wong tuwo iku luwe gede mbasio awak dewe wes njaluk sepuro. Dadi mulai saiki, jogo perasaane wong tuwo, ojok sampe ngecewakno wong tuwo nek gak gelem dicap anak durhaka.
Kanggo wong wedhok sing duwe kelainan PCOS, meteng kuwi berkat sing uga ora bisa diomongake amarga saking senenge. PCOS iki bisa cilik kemungkinane kanggo meteng lan uga bisa marai siklus haid ora teratur. PCOS utawa polycystic ovarian syndrome iki salah siji kelainan hormon yaiku jumlah hormon androgen iki luwih akeh lan bisa marai sel telur ora bisa ngembang miturut fungsine. Penyebabe bisa saka jumlah insulin sing kakehan utawa faktor genetik. Wong sing duwe wong tuwa diabetes, gedhe kemungkinane duwe kelainan insulin lan PCOS. Wong sing lara PCOS iki uga gedhe kemungkinane kena kista amarga ovarium sing numpuk lan ora ngembang.
Giveaway iku kegiatan ndek ndi uwong bagi-bagi hadiah dengan syarat tertentu. Biasane syarate iku mulai teko nge-like postingan sampe ningalno komentar sing akeh. Sopo ae isok ngelakoni giveaway, termasuk awakmu. Uwong iku pasti tertarik banget gawe melu giveaway, dadi kadang jeneng sing melbu daftar iku sampe membludak. Onok salah siji cara efektif gawe nentukno pemenang giveaway, yaiku nganggo Random Name Picker. Pertama, awakmu melbu nang web wheelofnames.com. Mbari ngono lebokno daftar nama nang kolom sing wes disediakno. Awakmu isok nglebokno piro ae jeneng sing onok nang daftarmu. Nek wes mari, garek klik enter dan sistem bakal ngacak jeneng sampe engkok metu jeneng pemenange. Teko kono, awakmu isok nentukno pemenang giveaway mu.
Kabeh wong sing kenek idu iku roto-roto mesti mangkel ambek jember, opo maneh nag iku idune owng liyo yo tambah mangkele orambloko. Sing garai geting ambek jember iku maeng asline ora idune tapi ambuni sing ora enake pol ambek bentuke sing gilani. Nah ben nag keneg idu iku maeng cepet ilang ambune iku asline gampange pol, karek diguyang banyu ambek sabun sing wangi ben ambuni idu maeng iso ilang cepet. Nag ancene ora nemokno sabun polahe kenek idu maeng nang dalan yo mandek dilek terus diwei lemah utowo awu nang pinggir dalan iku mandine pol. Nah iku maeng carane ben nag kenek idu iku ora ambu basin terus gelis ilange.
Yen misale, awak dhewe ketemu tikus neng omah, awak dhewe kudu ngusur utowo mateni khewan pengerat kui. Opo meneh yen awak dhewe delok ora mung siji utowo awak dhewe kerep delok tikus kui wira-wiri liwat neng omah. Iso dadi yen tikus kui gawe sarang neng omahe dhewe utowo neng cerak-cerake omahe dhewe. Awak dhewe kudu matine tikus kui soale kui dadi salah siji khewan sing gowo penyakit. Tonggoku durung suwe iki ono sing sedo soale dheweke keno virus tikus. Aku ora ngerti jeneng asli viruse kui opo, naning wong-wong ngaranine koyo ngono. Tekan saiki, tonggo-tonggo dadi luwih wedi yen delok tikus neng sekitar kompleks e awak dhewe.
Pas aku kerjo nad daerah Industri Jawa Timur sekitar 2018. Aku delok ono rame-rame nang ngarepe kantorku, tibake ono kecelakaan sing ditubruk maeng iku wong tuwek, terus sepedae maeng sampek bengkong untunge wonge maeng ora lapo-lapo. Nah terus polisi maeng teko ambek ngamano lalulitas maeng. Mari ngunu koncoku sing nang ngarep iku langsung mlebu nang jero kantor kampung polisine ora ngerti, jarene deke wedi nag dijaluki dadi saksi mergone deke sing nulungi maeng. Asline deke iku ora wedi, soale engko nag dadi saksi jelas kerjone ora mari-mari terus targete dino iku ora mari terus gajine dipotong. Kejobo nag dadi saksi oelh duwek sing kenek gawe ongkos mangan se ora opo-opo.
Gak sembarang dokter iku isok ngelakoni prosedur bedah. Dokter sing isok ngelakoni bedah iku kudu ngelakoni sekolah spesialis bedah ben mereka entok gelar iku mau. Proses gawe ngentokno gelar iku gak gampang lho rek. Mereka iku roto-roto kudu sekolah sampe luwe teko sepoloh tahunan. Lapo ae kok sekolah dokter tok sampe sakmono suwene? Proses dadi dokter bedah iku koyok ngene. Siji, ngelakoni masa preklinik alias kuliah sekitar 4 tahun. Loro ngelakoni tes UKMPPD. Telu, disumpah gawe dadi dokter. Papat, ngelakoni proses koas sing dilakoni sekitar 2 tahun. Limo, nempuh program intership sekitar 1 tahun. Enem, sekolah maneh nang PPDS gawe isok ngentokno gelar spesialis. Khusus spesialis bedah iku sekolahe sekitar 10 semester alias 5 tahun. Nek ditotal kabeh, dokter bedah iku sekolah sampe 12 tahun sing paling suwe.
Curut iku hama sing aktif pas bengi. Curut iku isok ditandai keberadaane teko teleke sing cilik-cilik dan werno ireng. Biasane, bedo jenis curut bedo sisan ukuran teleke. Nek curut got iku, biasane teleke iku dowone 18 mm. Terus nek curut atap, teleke iku dowone 12 mm. Nek curut omah, teleke iku dowone 3—8 mm. Terus teleke tikus iku akeh dipadakno karo teleke coro karo cicak. Biasane nek teleke coro iku luwe cilik timbang teleke curut. Terus nang teleke curut iku biasane onok rambut-rambute sing gak mungkin onok nang teleke coro. Terus nek teleke cicak iku biasane nang bagian ujunge onok werno putihe, gak koyok teleke curut sing ireng bleng.
Macet iku ancen dadi hal sing paling malesi. Nek uwong wes kenek macet, pasti emosine luwe gak teratur dan marakno luwe gampang stres. Hal iku mergo wong-wong sing kenek macet iku wes pegel, terus diuji maneh karo macet, dadine wong iku luwe sensian dan marakno gampang emosi. Nek gak, wong isok dadi ngeroso panik mergo wedi telat utowo kegiatane dadi terganggu. Rong penyebab iku sing marakno ujung-ujunge wong sing kenek macet bakal stres karepe dewe. Nek uwong wes stres, iku bakal nganggu rutinitas e dan marakno kerjaane dadi gak maksimal kabeh. Dadi macet iki isok mbrebet nang masalah ndi-ndi ae.
Buru ae tangi turu, aku wes krungu suara ribute adek-adekku. Saking wes biasane, mek tak jarno ngono ae. Adek-adekku iki ancen senengane tukaran ben dino, dadi aku wes kulino. Awale ancen ketok rebut biasa, cuma suwe-suwe mulai ketok aneh. Sing siji nggepuk, sing siji njambak. Sing siji nyubit, sing siji nyaduk. Sing siji nyelentik, sing siji napok. Terus tambah suwe tambah antem-anteman sing marai aku panik. Gak biasane soale arek loro iku tukaran ndang atek main fisik. Aku cepet-cepet misahno arek loro iku dan ngomeli siji-siji. Moro adekku sing lanang nyeletuk nek mereka ngelakoni iki mek gawe iseng-isengan tok soale lagi bosen dan sengojo marai aku panik. Adekku sing wedok setuju dan langsung ngguyu pas ndelok raiku sing mek isok melongo. Yaopo gak kaget, wong aku sek tas ae diprank karo adekku.
Ancene ora kabeh wong iku beta mabek mentolo nag ambu barang sing amis-amis. Nah barang sing amis-amis iku biasane mesti ono hubungane ambek sing jenenge iwak sing isek entah. Masio iku onon hubungane ambek iwak sing entah tapi sing marakno wong mangkel ambek jijik nag ambu barang sing amis iku yoiku polahe nyabe utowo lomlomen karo sing jenenge sumbere amis maeng sing dietet-etet utowo isek entah. Dadi iku maeng termasuk perkoro lapooh wong sing ambu barang sing amis iku mesti jijik ambek jembar. Sak liyane iku maeng, ambu amis iku biasane dihubungno karo barang sing nyukeri koyok contohne geteh ambeh iwak sing isek entah.
Pas aku dadi panitia diklat bocah MABA nang kampus biyen, aku mesti bagian konsumsi. Nah pas iku aku ambek panitia liyane iku pengen nunu iwak soale rasane ancene enake megilan. Nah sak durunge ditunu aku mesti bagian etet-etet iwak ben ora ono wedele, pas tak etet-etet koncoku sijine iku dadi sing bagian gawe bumbu, tapi pas mambu wedel sing tak etet-etet ambek sing tak bledosi, bocah langsing nyingkreh ambek mengkirik mergo nyabe karo jember maeng. Yo ancene ora kabeh uwong iku tatak ambek sing ambune amins-amis. Sing garai ngunuku maeng aku dewe yo ora ero, tapi wong sing jember ambek amis ngunuku biasane nag petok perkoro sing amis-amisan mesti nyingkreh.
Selingkuh iku onok macem-macem penyebabe. Salah sijine iku perkoro duit. Duit iku ancen dadi perkoro sing paling sensitif nang hal opo ae, salah sijine hubungan pasangan. Perkoro finansial stabil iku sek isok marakno perselingkuhan, contohe wong lanang sing kakean duit dan ngeroso bosen karo pasangane terus milih gawe selingkuh. Sing stabil ae isok marakno perselingkuhan, opo maneh nek finansial gak stabil. Contohe wong wedok sing milih nggolek lanangan liyo mergo pasangane mlarat dan gak isok mbiayain uripe. Ancen perkoro duit iku koyok pisau bermata dua, dan kabeh isok dadi korbane, gak lanang gak wedok. Nek wes ngene, potensi keretakan rumah tangga dadi tambah gede.
Pas dolan nang alun-alun ambek koncoku dok kota gudeg. Aku delok ono bocah wedok sing moro-moro seneni ambek wong lanang teko gurine. Tibake wong lanang maeng iku srengen polahe pacare maeng nyelingkuhi deke. Sing jenege selingkuh yoiku perkoro sing ora jujur opo onone ambek pasangane utowo nyeleng karo wong liyo sing ora pasangane. Nah kedadean utow perkoro ngeneki asline wes gelek kedaden nang endi-endi tok, ora mok wong sing pacaran tok, tapi yo ambek wong sing wes kawin ambek duwe anak ae gelek gedaden. Dadi penggawean iki ancene ora apik nag dilakoni soale iso dadekno perkoro elek. Sak liyane iku perkoro iki yo termasuk khianat nang wong sing wes percoyo.
Dino iki aku iseng-iseng berangkat nang Kampus mlaku. Berhubung lagi males nyetir mobil, dadi sesekali mlaku gak masalah. Wong Kampusku gak adoh nemen teko Kos ku, dadi gak megelno sisan. Koyok wong-wong pejalan kaki liyane, aku melu mlaku nang trotoar pinggir dalan. Berhubung iki wes rodok awan, dadi pejalan kakine yo rodok akeh sisan. Tapi mbasio ngono, aku tetep nikmati kok. Tapi pas enak-enak mlayu, moro aku midak sesuatu sing teles. Pas tak angkat sikilku, dadakno aku buru ae midak idune uwong. Aku langsung nggosok sepatuku buanter nang paving sing sek garing dan cepet-cepet ngadoh teko panggon iku. Sumpah seh, sing sek tas iku nggilani puol.
Panganan sing rusuh iku gak mergo rupane tok lho rek. Bahkan onok panganan sing rupane resik, tapi isok dikategorikno dadi panganan rusuh. Salah sijine iku junk food. Nek diartikno, junk food iku panganan sampah. Kok isok diarani koyok ngono? Hal iku mergo junk food iku gak nduwe kandungan gizi sing bermanfaat gawe awak dewe. Malahan kandungane iku didominasi karo lemak jenuh ambek natrium sing duwur. Rong kandungan iku isok memicu pirang jenis penyakit sing serius. Mulai teko stroke, kolestrol, hipertensi, sampe gagal jantung. Dadi gawe awakmu sing sek seneng mangan junk food, mulai dikurangi yo rek nek awakmu sek sayang ambek awakmu dewe.
Kadhang penggawean sing du]ijupuk wong liya kuwi bisa kedadian amarga ora disengaja, ning hasil akhir biyasane langsung hasile dobel lan salah siji uga kudu berkorban disingkirake utawa diilangke. Tugas sing digarap wong liya kuwi bisa kedaden amarga kurange komunikasi ning jero kelompok uga kurang cedhak. Kamangka, penggaweyan dadi kurang teratur lan kurang apik amarga gawean sing tumpang tindih lan uga ngerugikake wong akeh. Amarga kuwi, saiki awak dhewe kudu nguwasai teknik komunikasi sing apik ben bisa dadi conto lan ora gampang ngelarani wong ati. Yen posisi awake ndhuwuran, ayo sing luwih apik maneh nyusun rencana kerja ben ora ana tumpang tindih.